I 2013 ble en batteridrevet kabelferge tatt i bruk mellom Mjånes og Hisarøy i Sogn og Fjordane, Norge. KF «Hisarøy» med kapasitet til 49 passasjerer og 6 biler var bygd av Solund Verft AS for sambandet som måler omtrent 1,6 kilometer. Batteriene benyttes for kabeltrekking mellom havnene. Dette var begynnelsen på en renessanse for kabelelektriske ferger ettersom det er blitt mulig å ha isolerte strømførende kabler i vannet, slik at man kan ha kraft til å drive vinsjene. I Sverige er flere kabelferger ombygd til elektrisk drift ved hjelp av strømførende kabler.